L-39 אלבטרוס

**אארו L-39 אלבטרוס** (בצ'כית: **Aero L-39 Albatros**) הוא מטוס אימון סילוני תת-קולי מתוצרת חברת אארו וודוכודי שבצ'כוסלובקיה בזמנו. המטוס שימש לאימון ראשוני ומתקדם ואף שימש כמטוס תקיפה קל. למרות שהמטוס יוצר ושירת בברית ורשה, הוא מעולם לא קיבל קוד דיווח נאט"ו.

זהו מטוס האימון הסילוני הנפוץ בעולם, עם 2,900 מטוסי L-39 ששירתו בלמעלה מ-30 חילות אוויר שונים.

המטוס היווה בסיס לפיתוח מספר מטוסים ביניהם ה-L-59 סופר אלבטרוס וה-L-159 ALCA. כמו כן דגם מתקדם של המטוס המכונה L-39NG נמצא ביצור החל מ-2015.

## פיתוח
בשנת 1964 פותח מכרז שקרא לפיתוח מטוס אימון סילוני להחלפת מטוסי האירו L-29 דלפין המתיישנים וכונה C-39 (ה-C לקוחה מהמילה הצ'כית ***C'''vičný –'' אימון). ב-4 בנובמבר [[1969]] מטוס ה[[אב טיפוס|אב-טיפוס]] הראשון ביצע את [[טיסת בכורה|טיסת הבכורה]] שלו. בשנת [[1971]] החל הייצור הסדרתי למטוס שכונה L-39C. במהלך שנת [[1972]] המטוס הוכר על ידי מרבית המדינות החברות בברית ורשה כמטוס האימון המועדף עליהם ולכן החלו הזמנות גדולות למטוסים אלו. בשנת [[1974]] ראשון מטוסי ה-L-39 נכנס לשירות ב[[חיל האוויר הצ'כוסלובקי]].

לאחר כניסתו לשירות של המטוס פותחו לו גם תתי-דגמים נוספים. L-39V (המריא לראשונה ב-1972) היה [[מטוס גורר מטרה]] ייעודי. L-39ZO (המריא לראשונה ב-[[1975]]) היה מטוס אימון ותקיפה קל שכלל כנפיים וכני נסע מחוזקים וארבע תחנות חימוש מתחת לכנפיים. ה-L-39ZA (המריא לראשונה בשנת [[1977]]) ושימש כמטוס תקיפה קל עם תותח [[GSh-23]] בגחון המטוס, בנוסף על ארבעת התחנות מתחת לכנפיים.

במהלך [[שנות ה-80 של המאה ה-20|שנות ה-80]] מכירת המטוס היוותה נדבח משמעותי מהיצוא הצבאי הצ'כי. לאחר [[התפרקות ברית המועצות]], חברת אירו החלה לחפש שותפים בינלאומיים לפיתוח חבילות [[אוויוניקה]] מתקדמות לדגמים מתקדמים שהיא תכננה לפתח. באותו הזמן חברת אירו יצרה שותפות עם חברת [[אלביט מערכות]] ה[[ישראל]]ית שביצעה מספר שדרוגים אוויוניים בישראל טרם מסירת המטוסים ל[[תאילנד]].

עם זאת, מכירת המטוסים הצטמצמה משמעותית, עקב התפצלות השוק ה[[מזרח אירופה|מזרח אירופאי]]. זאת בשילוב קשיים כלכליים גרם לסגירת פס הייצור למטוסי L-39 בשנת [[1996]].

באותו שלב חברת אירו הציעה לפתח את ה-L-159 ALCA כשדרוג למטוסים הקיימים. במקור החברה התכוונה לפתח את המטוס בשותפות עם חברת אלביט, אבל [[משרד ההגנה (צ'כיה)|משרד ההגנה הצ'כי]] בחר בחברת [[רוקוול קולינס]] למטרה זאת. המטוס הביא הצלחה מועטה בלבד ולכך ב-[[2014]] אירו הכריזה כי היא מפתחת דגם מתקדם של ה-L39, ה-L-39NG המיועד להתחרות עם ה[[אלנייה איירמאק'י M-346 מאסטר|אלנייה איירמאקי M-346]] ו[[BAE סיסטמס הוק|הבריטיש איירוספייס הוק]]. טיסת הבכורה של ה-L-39NG התבצעה בדצמבר [[2018]] והמטוס הסדרתי הראשון היה צפוי לטוס בסוף שנת [[2022]].

== מאפיינים ==
[[קובץ:Aero L-39 Albatros, N139SR - 51129448918.jpg|ממוזער|תא הטייס ה-L-39C בתצורתו האזרחית. הוספו לו מערכות [[משיב (RF)|משיב]], ניווט ותקשורת בסטנדט אזרחי.]]
[[קובץ:Landing configuration (6823301280).jpg|ממוזער|מטוס L-39 בתצורת נחיתה עם כני נסע ומדפים פרוסים.]]
ה-L-39 הוא מטוס סילון דו-מושבי הכולל [[מבנה כלי טיס|מבנה]] [[אלומיניום]] אחוד למחיצה בעל [[כנף (תעופה)|כנפיים]] [[כנף ישרה|ישרות]] ו[[תצורת כנף|שפידיות]] בהתקנת גחון עם מכלי דלק בקצה הכנף בנפח 100 ליטר. תכן המטוס הוא פשטני למדי ונועד להיות סלחני לשגיאות טייס במהלך כל שלבי הטיסה. רכיבי האוויוניקה של המטוס תוכננו להיות פשוטים ועמידים ככל הניתן, אבל עדיין הקנו למטוס יכולת טיסה ב[[כללי טיסת ראייה|תנאי ראות]] ו[[כללי טיסת מכשירים|בתנאי מכשירים]]. כמו כן [[כן נסע|כני הנסע]] של המטוס נועדו להיות קשיחים ועמידים יחסית למשקל המטוס ואפשרו למטוס לפעול מ[[מסלול טיסה|מסלולים]] ארעיים וקצרים יחסית.

מבנה המטוס חולק לשלושה חלקים עיקריים – מבנה קדמי, מבנה מרכזי, ומבנה אחורי.

המבנה הקדמי כלל את אף המטוס, כן הנסע הקדמי, ותאי האוויוניקה. המבנה המרכזי כולל את [[תא הטייס|תאי הטייסים]] המדוחסים, את תאי הדלק הפנימיים בנפח של 1,100 ליטר, [[כונס אוויר|כונסי האוויר]] של המנוע, ואת תושבת המנוע. את המבנה האחורי שהיווה את עיקר [[בית מנוע (תעופה)|בית המנוע]] ניתן היה לנתק לטובת גישה לרכיבי המנוע. כמו כן המבנה האחורי כלל את [[הגה גובה|מייצבי הגובה]] וה[[הגה כיוון|כיוון]].

== היסטוריית שירות ==
=== אבחזיה ===
במהלך [[מלחמת אבחזיה]], כוחות אבחזים בדלנים קיבלו לידם מספר מטוסי L-39 מ[[רוסיה]] ו[[צ'צ'ניה]] שהשתתפו במשימות נגד הכוחות ה[[גאורגיה|גיאורגים]]. במהלך שנת [[1993]] אבדו שני מטוסים כאשר אחד הופל בתקרית ירי דו-צדדי עם [[נ"מ|סוללת נ"מ]] רוסית, והשני הופל על ידי ירי של כוחות גיאורגים קרקעיים.

במהלך ההסלמה שהובילה ל[[מלחמת גאורגיה–רוסיה|מלחמת גאורגיה-רוסיה]] בשנת [[2008]] הופלו מספר [[כלי טיס בלתי מאויש|כטמ"מים]] גאורגים. בתקרית אחת נטען שמטוס L-39 אבחזי הפיל מטוס [[הרמס 450]] גאורגי, אבל תצלומים מהימנים הוכיחו שהמטוס הבלתי מאויש הופל על ידי מטוס [[מיג-29]] רוסי.

=== אפגניסטן ===
ה[[טליבאן]] הצליח להניח את ידיו על מטוסי L-39C שנשארו מ[[הרפובליקה האפגנית הדמוקרטית]], ועם סיוע של צוותים וטייסים מחו"ל הצליחו להביאם למבצעיות ואלו השתתפו ב[[מלחמת האזרחים האפגנית (1996–2001)|מלחמת האזרחים האפגנית]] נגד כוחות [[הברית הצפונית]]. ב-[[2001]] לקראת [[מלחמת אפגניסטן (2001–2021)|הפלישה האמריקאית לאפגניסטן]], הוערך שרק שני מטוסי L-39 היו מבצעיים. לאחר הפלישה לאפגניסטן מספר מטוסי L-39 הוספו לחיל האוויר האפגני.

=== אזרבייג'ן ===
מספר רב של מטוסי L-39 ו-L-29 שימשו בצורה נרחבת את הכוחות האזרים ב[[מלחמת נגורנו קרבאך הראשונה|מלחמת נגורנו-קרבאך הראשונה]] בשנות ה-80 ו[[שנות ה-90 של המאה ה-20|ה-90]]. מספר מהמטוסים הללו הופלו, על פי דיווחים. בספטמבר 2015 ניסתה למכור כמות גדולה של מטוסי L-39 לאזרבייג'ן שבתקופה זאת מצבתה של מטוסי L-39 השמישים לטיסה עמד על 24.
=== צ'צ'ניה ===
הרפובליקה של [[צ'צ'ניה]] בשנת [[1992]] מצאה את עצמה בבעלות של עשרות מטוסי L-39 ונוספים אחרים שנותרו בבסיסים ב[[חנקלה]] ו-[[קלינובסקיה]]. מרבית המטוסים הללו ננטשו, לא תוחזקו ולא היו במצב שמיש לטיסה, אבל בתקופת הלחימה בין הלאומנים והפרו-רוסים באוגוסט–נובמבר [[1994]] מספר מטוסי L-39 טסו במשימות תקיפה וסיור על כוחותיו של [[ג'וחר דודייב]]. על פי דיווחים מטוס אחד הופל במהלך פעילות זאת.

לקראת תחילת [[מלחמת צ'צ'ניה הראשונה]] מטוסי ה-L-39 וכל שאר המטוסים במדינה הופצצו על ידי מטוסי [[סוחוי Su-25|Su-25]] רוסים מחשש שאלה יוכלו להוות מטרד במהלך הפלישה הרוסית. כמו כן היה חשש שהכוחות האיסלמיסטים ישתמשו במטוסים בתקיפות קמיקזה על מפעלי הכוח הגרעיניים ברוסיה.

=== עיראק ===
[[עיראק]] הייתה ללקוח הייצוא הראשון מחוץ לגבולות ברית ורשה. באמצע [[שנות ה-70 של המאה ה-20|שנות ה-70]], חיל האוויר העיראקי כלל מספר משמעותי של מטוסים אלו, ומרבית מתוכנית האימון וההכשרה עברו למטוס זה. במהלך ה[[מלחמת עיראק|פלישה האמריקאית לעיראק]] ב-[[2003]], מטוסי L-39 שעל פי דיווחים הותאמו לנשיאת חימוש, הופצצו בבסיס [[תיכרית]].
[[קובץ:L-39 (12549147945).jpg|ממוזער|מטוס L-39 לובי.]]

=== לוב ===
לוב רכשה 180 מטוסי L-39ZO בשנת [[1978]] ויחד עם ה[[סוקו G-2 גאלב]] היוו את עיקר מסלול ההכשרה ב[[חיל האוויר הלובי]]. המטוסים השתתפו ב[[סכסוך לוב–צ'אד|סכסוך לוב-צ'אד]] ופרסו לבסיס [[אוואדי דאום]]. בשנת [[1987]] הבסיס נכבש על ידי כוחות [[צ'אד]]ים ונתפסו 11 מטוס L-39 ומספר מערכות נ"מ. מאוחר יותר התגלה שארבעה מהם הופלו או נהרסו.

בשנת [[1983]] ב[[ברזיל]] נתפסה מכולה שכללה מטוס L-39 (הראשון מתוך 17) שיעוד ל[[ניקרגואה]] כסיוע ל[[המהפכה בניקרגואה|מלחמתה]] במחתרת שנתמכה על ידי [[ארצות הברית]]. לבסוף המטוס הוחזר ללוב. במהלך שנות ה-90 ו[[העשור הראשון של המאה ה-21|ה-2000]], לוב מצאה את עצמה במחסור חמור בחלפים למטוסי L-39 שלה בגלל ה[[אמברגו]] שהוטל עליה עקב [[החלטה מספר 748 של מועצת הביטחון של הא"ם]] . על פי דיווחים בשנת 2001 הלובים יכלו להחזיק רק במחצית ממטוסי ה-L-39 שלהם במצב שמיש.

=== רוסיה ===
אחרי התפרקות ברית המועצות וביסוסו של [[חיל האוויר הרוסי]] בשנת [[1991]], החיל מצא את עצמו מחזיק במאות מטוסי L-39 שלא נדרשו יותר לצורכי החיל. על פי דיווחים בשנת [[2005]] רוסיה חיפשה למכור 800 מטוסים שקיבלו אחזקה בסיסית אחת לחודש עד שהוחלט על גורלם. כמו כן ה-L-39 מיועד להיות מוחלף בכל תפקידיו על ידי מטוסי [[יאקובלב יאק-130|יאק-130]].

=== אוקראינה ===
ב-24 בפברואר [[2022]], בשעות הראשונות ל[[מלחמת אוקראינה–רוסיה|פלישה הרוסית לאוקראינה]], מטוס L-39 [[אוקראינה|אוקראיני]] [[מבריגדת התעופה הטקטית ה-39 (אוקראינה)|מבריגדת התעופה הטקטית ה-39]] הופל בסמוך ל[[חמלניצקי (עיר)|חמלניצקי]]. טייס המטוס קיבל את [[עיטור כוכב הזהב (אוקראינה)|עיטור כוכב הזהב]] לאחר מותו כארבעה חודשים מאוחר יותר.

=== סוריה ===
[[חיל האוויר הסורי]] מחזיק במספר משמעותי של מטוסי L-39ZA. נטען כי המטוס היה לכלי טיס כנף קבועה הראשון שהשתתף ב[[מלחמת האזרחים בסוריה|לחימה נגד הכוחות המורדים]] החל מ[[הקרב על חלב|קרב על חלב]]. המטוס שימש במשימות לחימה נגד המורדים ובמשימות נגד חבלה, ומספר מהם הופלו מאש מהקרקע.

בשנת [[2013]] כוחות מורדים השתלטו על בסיס אל-ג'ארה עם מספר מטוסי L-39 שמישים וציוד התמיכה בהם. מאוחר יותר נטען כי הכוחות המורדים הצליחו להטיס שני מטוסי L-39. בשנת 2014 ממשלת סוריה טענה כי שני מטוסי L-39 שמישים של המורדים הושמדו על ידם. בתקופה זאת, על פי דיווחים, המטוס הפך לפלטפורמת התקיפה המועדפת על ידי חיל האוויר הסורי בגלל מהירותו הנמוכה יותר וזריזותו הגבוהה יחסית למטוסי הקרב האחרים בידי הסורים.

בדצמבר [[2017]] מטוס L-39 סורי הופל בקרבת שדה התעופה חמה. במרץ 2020 מטוס L-39 סורי הופל על ידי מטוס [[ג'נרל דיינמיקס F-16 פייטינג פלקון|F-16]] [[טורקיה|טורקי]] בסמוך ל[[אידליב]]. שני הצדדים אישרו את הדיווח הזה.
[[קובץ:24 L-39 (N-757SF) Violated Reno Air Race 2014 photo D Ramey Logan.jpg|ממוזער|מטוס L-39 בבעלות פרטית במירוץ האווירי ברינו בשנת 2014.]]
בינואר 2024 כוחות מורדים השתלטו על שדות התעופה א נירב וכווירס ולקחו שלל לפחות 11 מטוסי
L39

=== שירות אזרחי ===
לאחר התפרקות ברית המועצות, ונפילת מסך הברזל, מאות מטוסי L-39 מצאו את עצמם מוצעים למכירה במחירים של בין 200,000 ל-300,000 דולר, ועל כן היו ברי השגה להרבה לקוחות שזה היה מטוס האימון הצבאי עתיר ביצועים היחיד הזמין להם. המטוסים היו לכה פופולריים עד כי נוצרה בשבילם דיוויזיה ייעודית ב[[מרוצי האוויר ברינו]]. החל משנת 2005 חברת אירו גם החלה להציע שירותי אחזקה, ביקורת, והסבה לתצורה אזרחית של מטוסי L-39 צבאיים. ואף מציעים חבילות אחזקה להארכת חיים, חלפים, צביעה, אימון [[צוות אוויר|צוותי אוויר]] ו[[צוות קרקע|קרקע]] למפעילים אזרחיים.

בשנת [[2012]] ב[[ארצות הברית]] היו רשומים 255 מטוסי L-39, ו-4 מטוסים ב[[קנדה]]. המטוס היה לפופולרי גם כמטוס ל[[צוות אווירובטי|צוותים אווירובטיים]] פרטיים כגון [[הצוות האווירובטי ברייטלינג|ברייטלינג]], [[הצוות האווירובטי פטריוטס|פטריוטס]] ו-[[הצוות האווירובטי בלק דיימונדס|בלק דיימונדס]].

== דגמים ==
[[קובץ:Aero Vodochody L-39 23 mm cannon pack detail.jpg|ממוזער|פוד התותח המובנה בגחון המטוס בדגמים L-39ZA.]]
'''L39X-01 – X-07''' – חמישה מטוסי אב-טיפוס ושני מטוסי ניסוי סטטי קרקעי.

'''L-39C''' '''(C''' לקוחה מ- ***Cvičný –* אימון)*' – הדגם הסדרתי הבסיסי. במקור נקרא פשוט L-39, אבל ה-C הוסף לאחר שיוצרו דגמים נוספים למטוס. כ-2,260 מטוסים מדגם זה יוצרו.

**L-39CM (CM** לקוחה מ- ***Cvičná modernizovaná –'' אימון משודרג)''' – דגם משודרג בשביל [[הצבא הסלובקי]].

'''L-39M1''' – דגם [[אוקראינה|אוקראיני]] משודרג מקומית הכולל מנוע [[AI-25TLSh]]. ההשבחה עד שנת [[2014]] בוצעה רק לשישה מטוסים.

'''L-39V (V''' לקוחה מ- ***Vlečná –* גורר)*' – דגם המותאם לגרירת מטרה לניסוי ואימון. התא האחורי של המטוס הוסב לשאת גלגלת כבל גרירה באורך 1,700 מטר. סך הכל אב-טיפוס ושמונה מטוסים סדרתיים של דגם זה יוצרו.

**L-39ZO (Z** לקוחה מ- **''Zbraně –'' חימוש)** – דגם חמוש מוקדם שכלל שתי נקודות תלייה פנימיות עד משקל 500 קילוגרם, ושתי נקודות תלייה חיצוניות עד משקל 250 קילוגרם. משקל החימוש הכולל שניתן היה לשאת היה 1,150 קילוגרם. 337 מטוסים מדגם זה יוצרו.
ממוזער|מטוס L-39ZA בנגלדשי.
**L-39ZA** – שדרוג משמעותי לדגם ZO שכלל כני נסע מחזקים, יכולת נשיאת חימוש משופרת (1,290 קילוגרם) והכנה לתותח דו-כני בקוטר 23 מילימטר מדגם GSh-23L המותקן על גבי פוד תצורתי מתחת לתא הטייס ובעל מחסנית של 150 פגזים. הפיילונים החיצוניים של הכנפיים כללו גם יכולת נשיאה של טילי אוויר אוויר מדגם K-13 ו-R-60. סך הכל 208 מטוסים מדגם זה נמסרו לשירות.

**L-39ZAM** – דגם ZA סלובקי משודרג.

**L-39ZA/ART** – דגם ZA משודרג עם חליפת אוויוניקה מבית אלביט מערכות לטובת חיל האוויר התאילנדי.

### מטוסים המבוססים על ה-L-39
**L-39MS/L-59** – דגם משודרג משמעותית שכלל מבנה ממרכזי מוארך, מבנה אף מוארך, תא טייס מתקדם, מנוע מדגם לוטרב DV-2 עם דחף של 21. קילוניוטון (4,850 ליברות-כוח), כל אלה אפשרו למטוס לפעול במהירויות ומשקלים גבוהים יותר.

**L-139 אלבטרוס 2000** – מטוס משודרג עם מנוע גארט TFE731-4-1T. לדגם זה יוצר מטוס אב-טיפוס בודד.

**[[אארו L-159 ALCA|L-159]]** – שדרוג נוסף עם אוויוניקה מערבית ומנוע האניוול/ITEC F-124.

**L-39NG** – דגם משודרג שכלל מנוע וויליאמס FJ44, מערכת דלק ואוויוניקה משודרגים.

**[[F/A-259 סטרייקר]]** – דגם בתהליך פיתוח המבוסס על ה-L-139 ומפותח בשותפות עם התעשייה האווירית לישראל.

**סקיילידר UL-39 אלבי** – דגם מטוס מוקטן (אולטרה לייט) עם מבנה מסיבי פחמן ומנוע בוכנה המניע מניפה בתוך תעלה.

## מפעילות
ממוזער|שני מטוסי L-39ZA\ART משודרגים בשירות חיל האוויר התאילנדי.

## ראו גם
* A-4 סקייהוק
* פוגה CM.170 מגיסטר
*אארמקי MB-339
*T-2 באקאיי
*T-38 טאלון

## קישורים חיצוניים

## הערות שוליים

קטגוריה:מטוסי אימון
קטגוריה:צ'כיה: צבא וביטחון
קטגוריה:צ'כיה: תעופה